Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 270/12/8808	Rožňava, 24.3.2014
EEČ : 2-67-119-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Rožňava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 1.6.2012, spisová značka Pv 270/12/8808, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako splnomocnený zástupca spoločnosti XXXXX XXXXX, v období od 07.12.2011 do 23.02.2012 (78 dní) v XXXXX na ulici XXXXX, v priestoroch reštaurácie XXXXX odoberal elektrickú energiu takým spôsobom, že po tom, čo bol odpojený od prívodu elektrickej energie na hlavnej domovej skrini vybratím poistiek a zabezpečením značkou montážnika, svojvoľne a bez povolenia odstránil zabezpečovaciu značku montážnika, založil poistky a takto nezákonne užíval elektrický prúd, čím poškodenej spoločnosti Východoslovenskej distribučnej, a. s. XXXXX spôsobil škodu vo výške XXXXX €,  

Uznesením prokurátora Okresnej prokuratúry XXXXX zo dňa 1.6.2012, spisová značka Pv 270/12/8808, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením okresného prokurátora v XXXXX sp. zn. Pv 270/2012 zo dňa 01.06.2012, bolo podľa § 216 ods. 1 písm. a), b), c) Tr. por. podmienečne zastavené trestné stíhanie vedené proti obvinenému XXXXX za prečin krádeže podľa § 212 ods. 2 písm. e) Tr. zák., na tom skutkovom základe, že 
ako splnomocnený zástupca spoločnosti XXXXX. XXXXX, v období od 07.12.2011 do 23.02.2012 (78 dní) v XXXXX na ulici XXXXX, v priestoroch reštaurácie XXXXX odoberal elektrickú energiu takým spôsobom, že po tom, čo bol odpojený od prívodu elektrickej energie na hlavnej domovej skrini vybratím poistiek a zabezpečením značkou montážnika, svojvoľne a bez povolenia odstránil zabezpečovaciu značku montážnika, založil poistky a takto nezákonne užíval elektrický prúd, čím poškodenej spoločnosti Východoslovenskej distribučnej, a. s. XXXXX spôsobil škodu vo výške XXXXX €.  
Podľa § 216 ods. 2 Tr. por. bola obvinenému určená skúšobná doba v trvaní 12 (dvanásť) mesiacov. 
Uznesenie o podmienečnom zastavení trestného stíhania nadobudlo právoplatnosť dňa 19.06.2012, skúšobná doba teda uplynula dňa 19.06.2013.    
Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje.
Preskúmaním príslušného spisového materiálu, došlých správ z Mestského úradu v XXXXX a Obvodného oddelenia PZ SR v XXXXX, som zistil, že obvinený v skúšobnej dobe viedol riadny život, nedopustil sa trestného činu, ani priestupku. 
V registri trestov má aj 2 ďalšie záznamy. XXXXX súdu XXXXX, sp. zn. XXXXX zo dňa 06.03.2013, v spojení s uznesením Krajského súdu XXXXX, sp. zn. XXXXX zo dňa 16.07.2013, bol obžalovaný XXXXX odsúdený za prečin podvodu podľa § 221 ods. 1,2 Tr. zák., v spolupáchateľstve podľa § 20 Tr. zák. zločin úverového podvodu podľa § 222 ods. 1,3 písm. a) Tr. zák. a pokračovací zločin sprenevery podľa § 213 ods. 1,3 Tr. zák. k úhrnnému trestu odňatia slobody v trvaní 4,5 (štyri a pol) roka nepodmienečne so zaradením pre výkon trestu do ústavu na výkon trestu odňatia slobody s minimálnym stupňom stráženia. 
Trestným rozkazom Okresného súdu XXXXX, sp. zn. XXXXX zo dňa 30.10.2013, právoplatného dňa 21.11.2013, bolo podľa § 44 Tr. zák. upustené od uloženia súhrnného trestu k trestu odňatia slobody v trvaní 4,5 (štyri a pol) roka nepodmienečne so zaradením pre výkon do ústavu na výkon trestu odňatia slobody s minimálnym stupňom stráženia, ktorý bol obvinenému XXXXX uložený rozsudkom Okresného súdu XXXXX, sp. zn. XXXXX zo dňa 06.03.2013, v spojení s uznesením Krajského súdu XXXXX, sp. zn. XXXXX zo dňa 16.07.2013. 
Toho času je proti nemu vedené trestné stíhanie za pokračovací zločin neodvedenia dane a poistného podľa § 277 ods. 1,3 Tr. zák., pod sp. zn. Pv XXXXX pričom s obvineným XXXXX bola dňa 21.03.2014 uzavretá dohoda o vine a treste, ktorou bolo navrhnuté zrušiť predchádzajúce odsúdenia v častiach výrokov o treste a uložiť mu súhrnný nepodmienečný trest odňatia slobody v trvaní 6 (šesť) rokov so zaradením pre výkon do ústavu na výkon trestu odňatia slobody s minimálnym stupňom stráženia. 
Obvinený sa týchto trestných činov sa dopustil v čase pred začatím plynutia skúšobnej doby podmienečného zastavenia trestného stíhania. 
Z vyššie uvedených skutočností vyplýva, že obvinený v skúšobnej dobe podmienečného zastavenia trestného stíhania splnil podmienky uvedené v ustanovení § 217 ods. 1 Tr. por., a preto bolo potrebné rozhodnúť tak, ako je to uvedené vo výrokovej časti tohto uznesenia. 
	V zmysle § 217 ods. 4 Tr. por. právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Hvasta
prokurátor